Here is a page extracted from Wikipedia that may contain CSS, HTML, and a lot of unformatted text.

Title: Samianigo Baixo
Content: Samianigo Baixo u tamién dito O Puent de Samianigo (en castellano Sabiñánigo Bajo u El Puente de Sabiñánigo) ye un barrio de Samianigo, d'antis mas yera un lugar desalpartato, pero ha estato absorbito por a capital de l'Alto Galligo. Situato en a marguin ezquierda d'o Galligo.

Teneba 24 fuegos y 148 habitants a meyatos d'o sieglo XIX y encara yeran 83 os habitants en 1981.

L'edificio mas destacato d'o barrio ye l'antiga casa Batanero, que hue ye o Museu d'Artes Populars de Sarrablo, una d'as mas intresants muestras d'arquitectura popular sarrablesa. Construyita en a primera metat d'o sieglo XIX destacan a suya chaminera tronconica con o tipico espantabroixas, os suyos balcons de fierro y fusta, as suyas finestras decoratas, o furno y o fogar.

Tamién ye intresant casa Lasaosa, con a portalada conopial suya con a calendata de 1611, atra portalada adintelata con una cruz gravata en baixorrelieu y o suyo tradicional balcón de fusta. Puet veyer-se tamién o Mesón Quemao a l'atro canto d'o río con a suya chaminera tronconica, a decoración con calso y bellas finestras intresants.

Lugars de Samianigo
Lugars d'a provincia de Uesca
Localidaz d'a diocesi de Chaca en l'Alto Galligo